**Una befa al dret a l’habitatge**

 [**Jose Díaz**](https://www.totbarcelona.cat/author/jdiaz/) **(Revista digital El Món)**  26/11/2024

Matí mogut al barri de Santa Caterina, a Ciutat Vella. Activistes pel dret a l’habitatge han denunciat que**la Generalitat ha executat el**[desnonament](https://www.totbarcelona.cat/habitatge/desnonament-raval-sindicat-habitatge-denuncia-brutalitat-policial-478295/)**d’una família amb dos fills menors d’edat al carrer Arc de Sant Cristòfol**. En l’interior d’aquest pis hi vivien la Mariam i els seus dos fills, i els activistes han denunciat l’actuació dels Mossos d’Esquadra, que han dispersat les persones que s’havien concentrat davant de l’edifici; una actuació policial que ha acabat amb tres persones (una traslladada a l’hospital) havent de rebre assistència mèdica, tres persones detingudes per atemptat contra els agents de l’autoritat, i diverses persones identificades després que els Mossos carreguessin contra els manifestants. **Entre les persones identificades hi ha una dona de 70 anys, que ha necessitat assistència mèdica i ha estat traslladada a l’hospital.**

[El Govern diu que la família desnonada està en un habitatge “de transició”](https://www.totbarcelona.cat/habitatge/govern-assenyala-familia-desnonada-esta-habitatge-transicio-568549/%22%20%5Co%20%22El%20Govern%20diu%20que%20la%20fam%C3%ADlia%20desnonada%20est%C3%A0%20en%20un%20habitatge%20%5C%E2%80%9Cde%20transici%C3%B3%5C%E2%80%9D)

El Sindicat d’Habitatge del Raval ha denunciat l’actuació policial dels agents dels Mossos i han criticat directament el Govern de la Generalitat de Catalunya, propietari de l’habitatge. **“Tota aquesta actuació és responsabilitat de Salvador Illa i del PSC. Tot això per tenir un pis de la Generalitat buit i deixar dos nens menors d’edat al carrer”**, han denunciat en un missatge a les xarxes socials. Per la seva banda, la branca nacional del sindicat, el Sindicat d’Habitatge Socialista de Catalunya, ha assenyalat els partits polítics, criticant que**“tres dies han passat des que l’esquerra parlamentària parlava del dret a l’habitatge en el**[23N](https://x.com/hashtag/23N?src=hashtag_click)**. Però aquesta és la seva política real”,** i que “el PSC mostra la seva política en matèria d’habitatge: càrregues policials, ferits i una dona de 70 anys a l’hospital”.

Però naltros preguntem:

\*Per què la Gene ha de tenir un habitatge que no necessita per a cap dels seus serveis?

\*Davant aquest absurd, l’ús que tenia el pis era, encara que de manera no gaire normal, el millor que podia tenir.

\*Per què s’ha d’usar la violència policial contra unes persones que defensen un dret social, i precisament un dret social que el mateix partit governant “diu” que s’ha de garantir?

Josefina i Antoni